**Lihan alkuperämaan ilmoittamisvelvollisuus**

Tarjoilupaikoissa on aterian ainesosana käytettävän tuoreen, jäähdytetyn tai jäädytetyn lihan
alkuperämaa ilmoitettava kuluttajalle kirjallisesti. Asiasta on säädetty maa- ja metsätalousministeriön asetuksessa 154/2019, joka on astunut voimaan 1.5.2019 ja on voimassa kaksi vuotta.

**Asetuksen voimassaoloaikaa on jatkettu uudella maa -ja metsätalousministeriön asetuksella
(179/2021) 30.4.2023 asti.** Tarjoilupaikoiksi katsotaan laitosruokalat ja myös
ns. palvelukeittiöt, joihin ruoka tulee keskuskeittiöltä ja se tarjoillaan kunkin yksikön ruokasalissa.

Tieto voidaan antaa esimerkiksi ruokalistassa, ruokasalin seinällä olevassa taulussa tai sähköisesti.

Asetus koskee naudan-, sian-, lampaan-, vuohen- ja siipikarjan lihaa.
Alkuperämaan ilmoittaminen koskee myös jauhelihaa. Asetus ei koske raakalihavalmisteita eikä
lihavalmisteita.

Lisätietoa aiheesta löytyy Ruokaviraston nettisivuilta

<https://www.ruokavirasto.fi/yritykset/elintarvikeala/valmistus/elintarvikkeista-annettavat-tiedot/pakkausmerkinnat/elintarvikkeiden-alkuperamerkinnat/lihan-alkuperamaamerkinnat-tarjoilupaikoissa/>

Euran kunnan ruokapalvelussa käytettävän
naudan, sian ja broilerin lihan alkuperämaa on Suomi.

Lisätietoja tarvittaessa
Arja Jussila
ruokapalvelupäällikkö
arja.jussila@eura.fi